**MODEL**

**Contract de achiziție sectorială de produse**

privind Achiziția sectorială de

*Set sistem supraveghere video pentru modernizarea tramvaielor V3A*

Nr. \_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_

Prezentul Contract de achiziție sectorială de produse, (denumit în continuare „Contract”), are la baza procedura de achiziție sectorială *nr. 3638/2023 (procedură simplificată)* și s-a încheiat având în vedere prevederile din Legea nr. 99/2016 privind achizițiile sectoriale (denumită în continuare „Legea nr. 99/2016”), precum și orice alte prevederi legale emise în aplicarea acesteia

Încheiat între:

SOCIETATEA DE TRANSPORT BUCUREŞTI STB S.A., cu sediul în Bucureşti, b-dul Dinicu Golescu, nr.1, sector 1, cod SIRUES 0762139, tel:021 3074000, înregistrată la Registrul Comerţului cu nr.J40/46/1991, cod unic de înregistrare RO1589886, cont nr. RO74 RNCB 0074 0036 9856 0001 deschis la BCR Sector 3 – Bucureşti, reprezentată prin Daniel Istrate - Director General şi Monica Ciocan - Director Economic, în calitate de și denumită în continuare „Eentitatea contractantă”, pe de o parte

și

[Contractantul], cu sediul în: [adresa], telefon: [număr telefon], fax: [număr fax], e-mail: [adresă electronică], număr de înmatriculare [număr de înmatriculare], cod de înregistrare fiscală [cod de înregistrare fiscală], cont IBAN nr. [cont bancar], deschis la [Banca-Sucursala] reprezentată prin [numele și prenumele reprezentantului/reprezentanților legal(i) al/ai Contractantului], [funcția(ile) reprezentantului/reprezentanților legal(i) al/ai Contractantului], în calitate de și denumită în continuare „Contractant”, pe de altă parte,

denumite, în continuare, împreună, "Părțile" și care au convenit încheierea prezentului Contract.

1. **Definiţii**
2. În prezentul Contract, următorii termeni vor fi interpretați astfel:
3. Entitate contractantă și Contractant - Părțile contractante, așa cum sunt acestea numite în prezentul Contract;
4. Act Adițional - document prin care se modifică termenii și condițiile prezentului Contract de achiziție publică/sectorială de produse, în condițiile Legii nr. 99/2016 privind achizițiile sectoriale;
5. Caiet de Sarcini – anexa 1 la Contract care include obiectivele, sarcinile specificațiile și caracteristicile Produselor descrise în mod obiectiv, într-o manieră corespunzătoare îndeplinirii necesității Autorității/entității contractante, menționând, după caz, metodele și resursele care urmează să fie utilizate de către Contractant și/sau rezultatele care trebuie realizate/prestate și furnizate de către Contractant, inclusiv niveluri de calitate, performanță, protecție a mediului, sănătate publică/sectorială, siguranță și altele asemenea, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Autorității/entității contractante;
6. Cazul fortuit – Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.
7. Cesiune - înțelegere scrisă prin care Contractantul transferă unei terțe părți, în condițiile Legii nr. 99/2016, drepturile și/sau obligațiile deținute prin Contract sau parte din acestea;
8. Conflict de interese - orice situație influențând capacitatea Contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Autorității/entității contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Contractantului, în condițiile Legii nr. 99/2016*,* în cazul în care este aplicabil;
9. Contract - prezentul Contract de achiziție sectorială de produse care are ca obiect furnizarea de *Set sistem supraveghere video pentru modernizarea tramvaielor V3A* (și toate Anexele sale), cu titlu oneros, asimilat, potrivit Legii, actului administrativ, încheiat în scris, între autoritatea/entitatea contractantă și Contractant, care are ca obiect furnizarea de Produse.
10. Contract de Subcontractare - acordul încheiat în scris între Contractant și un terț ce dobândește calitatea de Subcontractant, în condițiileLegii nr. 99/2016, prin care Contractantul subcontractează Subcontractantului partea din Contract în conformitate cu prevederile Contractului;
11. Cost- toate cheltuielile efectuate sau care urmează să fie efectuate de către Contractant, în legătură cu executarea prezentului Contract, inclusiv cheltuielile indirecte sau costuri similare, dar care nu includ profitul;
12. Defect (Defecte) / Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și care fac Produsele livrate necorespunzătoare scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele stabilite în Caietul de Sarcini.

Defectele/neconformitățile/defecțiunile includ și neconformități ale Serviciilor incidentale și/sau defecțiuni/vicii ale Lucrărilor/operațiunilor incidentale cu privire la amplasarea/instalarea Produselor, dacă și cum este cazul dar și viciile aparente cât și viciile ascunse ale Produselor care fac obiectul prezentului Contract, după caz;

1. Despăgubire - suma, neprevăzută expres în Contract, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;
2. Dispoziție - document scris(ă) emis(ă) de Autoritatea/entitatea contractantă în executarea Contractului și cu respectarea prevederilor acestuia, în limitele Legii nr. 99/2016, și a normelor de aplicare a acesteia;
3. Documentele Autorității/entității contractante - toate și fiecare dintre documentele necesare în mod direct sau implicit prin natura Produselor care fac obiectul Contractului, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de Autoritatea/entitatea contractantă și necesare Contractantului în vederea realizării obiectului Contractului;
4. Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;
5. Furnizor – operator economic care pune la dispoziția unui Contractant, Produse, care fac obiectul prezentului Contract, și care nu are calitatea de Subcontractant;
6. Furnizare – în cuprinsul prezentului contract termenul de furnizare este echivalentul termenului de livrare și predare, reprezentând momentul în care bunurile achiziționate intră în posesia Entității contractante.
7. Întârziere – Perioada de timp calculată de la data scadentă/termenul convenit al executării oricărei obligații contractuale de către Entitatea contractantă sau Contractant;
8. Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;
9. Lună - luna calendaristică (12 luni/an);
10. Mijloace electronice de comunicare în cadrul Contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul Contractului;
11. Ofertă - actul juridic prin care Contractantul și-a manifestat voința de a se angaja, din punct de vedere juridic, în acest Contract de achiziție publică/sectorială de Produse și cuprinde Propunerea Financiară, Propunerea Tehnică precum și alte documente care au fost solicitate prin Documentația de Atribuire și prezentate ulterior;
12. Penalitate – suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;
13. Personal - persoanele desemnate de către Contractant sau de către oricare dintre Subcontractanți pentru îndeplinirea Contractului;
14. Prețul Contractului - Prețul plătibil Contractantului de către Entitatea contractantă, în baza și în conformitate cu prevederile Contractului, a ofertei Contractantului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;
15. Prejudiciu – paguba produsă Entității Contractante de către Contractant prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;
16. Proces-Verbal de Recepție a Produselor - documentul prin care Entitatea contractantă își exprimă acordul cu privire la faptul că sunt acceptate Produsele furnizate, întocmit de Contractant și semnat de Entitatea contractantă, prin care aceasta din urmă confirmă furnizarea Produselor în mod corespunzător de către Contractant și că acestea au fost acceptate de către Entitatea contractantă;
17. Recepția - reprezintă operațiunea de identificare și verificare cantitativă și calitativă a produselor furnizate, prin care Entitatea contractantă constată că acestea corespund clauzelor contractuale și cerințelor din caietul de sarcini/propunere tehnică prin care Entitatea contractantă își exprimă acordul cu privire la cantitatea și calitatea produselor furnizate în cadrul contractului de achiziție sectorială și pe baza căreia efectuează plata;
18. Rezultat/Rezultate - oricare și toate informațiile, documentele, rapoartele colectate și/sau pregătite de Contractant ca urmare a Produselor furnizate astfel cum sunt acestea descrise în Caietul de Sarcini;
19. Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;
20. Standarde profesionale - cerințele profesionale legate de calitatea Produselor care trebuie respectate de către orice Contractant diligent care posedă cunoștințele și experiența necesară și pe care Contractantul este obligat să le respecte în furnizarea tuturor Produselor incluse în prezentul Contract;
21. Subcontractant - orice operator economic care nu este parte a unui contract de achiziţie publică şi care execută anumite părţi ori elemente ale lucrărilor/serviciilor, răspunzând în faţa contractantului de organizarea şi derularea tuturor etapelor necesare în acest scop. Punerea la dispoziţie a unui utilaj sau furnizarea de materiale/bunuri în cadrul unui contract de achiziţie publică nu este considerată subcontractare în sensul legii;
22. Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Autorității/entității contractante nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
23. Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.
24. **Interpretare**
25. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.
26. În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.
27. Nulitatea unei clauze nu atrage desființarea contractului, dacă aceasta nu a fost esențială. Celelalte dispoziții contractuale rămân valabile.
28. **Obiectul Contractului**
29. Obiectul prezentului Contract îl reprezintă furnizarea de ***Set sistem supraveghere video pentru modernizarea tramvaielor V3A***, denumite în continuare Produse, pe care Contractantul se obligă să le furnizeze/livreze în conformitate cu prevederile din prezentul Contract, Anexa nr. 1 – Caietul de sarcini, Anexa nr. 2 – Propunerea tehnică, cu dispozițiile legale, aprobările și standardele tehnice, profesionale și de calitate în vigoare, inclusiv operațiunile conexe prevăzute în Caietul de Sarcini, dacă este cazul.
30. **Prețul Contractului**
31. Entitatea contractantă se obligă să plătească Contractantului Prețul total convenit prin prezentul Contract pentru achiziție publică/sectorială a Produselor, în sumă de \_\_\_\_\_\_\_\_\_ (*valoarea în cifre)* lei (*valoarea în litere)* lei, la care se adaugă TVA, conform prevederilor legale.
32. Prețul Contractului este ferm.
33. **Durata Contractului**
34. Durata prezentului Contract este de *14 luni* de la data intrării în vigoare și se finalizează la data de \_\_\_\_\_\_\_\_\_. În măsura în care Contractantul beneficiază de un termen suplimentar de execuție pentru înlocuirea/remedierea deficiențelor bunului contractul încetează la această dată, sau, după caz, la data la care bunurile înlocuite au fost predate sau la data la care au fost remediate deficiențele bunului.
35. Contractul intră în vigoare la data semnării acestuia de către ambele părți.
36. Furnizarea produselor aferente contractului va începe în termen de *maxim 2 luni* de la data semnării contractului de către ambele părți (prima livrare), iar următoarele livrări se vor efectua conform graficului de livrare actualizat în funcție de data semnării contractului.
37. **Documentele Contractului**
38. Documentele prezentului Contract sunt:
39. Caietul de sarcini *PYY 58*, inclusiv, dacă este cazul, clarificările și/sau măsurile de remediere aduse până la depunerea ofertelor ce privesc aspectele tehnice și financiare – Anexa nr. 1;
40. Propunerea tehnică, inclusiv, dacă este cazul, clarificările din perioada de evaluare – Anexa nr. 2;
41. Propunerea financiară, inclusiv, dacă este cazul, clarificările din perioada de evaluare – Anexa nr. 3;
42. Centralizatorul preţurilor contractului şi valorilor aferente structurii achiziţiei, pe preţuri unitare şi cantităţi – Anexa nr. 4 la contract;
43. Graficul de livrări – Anexa nr. 5 la contract;
44. Clauze de Securitate și sănătate în muncă - Anexa nr. 6 la contract;

(vii) Clauze Situații de urgență - Anexa nr. 7 la contract;

 (viii) Angajamentul ferm de susținere din partea unui terț, dacă este cazul - anexa nr...;

 (ix) Acordul de asociere, dacă este cazul – anexa nr. ...;

 (x) Contractul de subcontractare, dacă este cazul – anexa nr.......;

 (xi) Garanția de bună execuție

1. **Ordinea de precedență**
2. În cazul oricărei contradicții între documentele prevăzute la pct. 6, prevederile acestora vor fi aplicate în ordinea de precedență stabilită conform succesiunii documentelor enumerate mai sus.
3. În cazul în care, pe parcursul îndeplinirii Contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.
4. **Comunicarea între Părți**
5. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.
6. Comunicările între Părți se pot face și prin fax sau e-mail, cu condiția confirmării în scris a primirii documentuluii.
7. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.
8. Adresele la care se transmit comunicările sunt următoarele:

|  |  |
| --- | --- |
| PentruEntitatea contractantă: | PentruContractant: |
| Adresă: | Adresă: |
| Telefon/Fax: | Telefon/Fax: |
| E-mail: | E-mail: |
| Persoana de contact: | Persoana de contact: |
|  |  |

1. Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.
2. Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa/adresele menționate la pct. 8.4.
3. Orice comunicare făcută de una dintre Părți va fi considerată primită:
4. la momentul înmânării, dacă este depusă personal de către una dintre Părți,
5. la momentul primirii de către destinatar, în cazul trimiterii prin scrisoare recomandată cu confirmare de primire,
6. la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, sau dupa terminarea programului de lucru – ora 15:00, caz în care va fi considerată primită la prima oră a zilei lucrătoare următoare).
7. Părțile declară că, sunt de acord că, nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.
8. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.
9. Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.
10. **Garanția de bună execuție a contractului**
11. Contractantul se obligă să constituie garanția de bună execuție a contractului în cuantum de [se precizează procentul care nu poate fi mai mare de 10] % din prețul contractului fără TVA, adică \_\_\_\_\_\_\_\_ lei, în termen de *5* zile lucrătoare de la semnarea contractului de ambele părți. Garanția de bună execuție se constituie în conformitate cu prevederile art. 164 alin (3) și (4) din Legea 99/2016, precum și cu prevederile art. 46 din Anexa la H.G. nr. 394/2016, cu modificările și completările ulterioare, respectiv:

*Varianta 1:*

9.1.1. Contractantul se obliga sa constituie garantia de buna executie a contractului pentru toata perioada de valabilitate a acestuia, prin \_\_\_\_\_\_\_\_\_\_ (virament bancar sau instrument de garantare emis de o instituție de credit bancar sau de instituţii financiare nebancare din România sau din alt stat sau de o societate de asigurări, în conditiile legii) depus(a) in original (respectiv copie pentru virament bancar) la sediul STB S.A. in termen de 5 zile lucrătoare de la data semnării contractului.

Durata de valabilitate a instrumentului de garantare va excede cu 14 zile durata de valabilitate a contractului.

Instrumentul de garantare trebuie să prevadă că plata garanţiei se va executa necondiţionat, respectiv la prima cerere a Entității contractante, pe baza declaraţiei acestuia cu privire la culpa persoanei garantate.

*Sau Varianta 2:*

9.1.1. Contractantul se obligă să constituie garanţia de bună execuţie a contractului prin depunerea la casieria Entității contractante a unei sume în cuantum de \_\_\_\_\_\_\_ lei (reprezentand 10% din pretul contractului fără TVA), în termen de 5 zile lucrătoare de la semnarea contractului.

*Sau Varianta 3:-Dacă părțile convin*

9.1.1. Garanţia de bună executie a contractului se va constitui prin reţineri succesive din sumele cuvenite pentru facturi parţiale. Sumele astfel reţinute vor fi depuse la o bancă agreată de ambele părţi, într-un cont deschis de Contractant la dispoziţia Entității contractante în termen de 5 zile lucrătoare de la semnarea contractului. Suma iniţială care se depune în contul astfel deschis este de 1% din preţul contractului, respectiv \_\_\_\_\_\_\_\_ lei. Cuantumul garanţiei de bună execuţie a contractului reprezintă 10% din preţul contractului fără TVA, fiind în valoare de \_\_\_\_\_\_\_\_ lei.

*Sau Varianta 4:*

Combinarea a două sau mai multe dintre modalităţile de constituire prevăzute la Varianta 1 și Varianta 2.

* 1. Entitatea Contractantă are dreptul de a emite pretenții asupra garanției de bună execuție în condițiile prevăzute la art. 47 din H.G. nr. 394/2016.
	2. Garanţia trebuie să fie irevocabilă.
	3. Entitatea contractantă are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului.
	4. Contractantul are obligația de a reîntregi/de a reconstitui garanția de bună execuție în termen de 5 zile de la momentul la care aceasta a fost reținută de către autoritatea contractantă.
	5. Restituirea garanției de bună execuție se face în termen 14 zile de la data îndeplinirii de către Contractant a obligațiilor asumate prin contract, respectiv data recepției finale a produselor ce fac obiectul contractului. Restituirea se face în baza unei cereri scrise de către Contractant, dacă Entitatea contractantă nu a ridicat, până la acea dată, pretenții asupra ei.
	6. Garanţia produselor este distinctă de garanţia de bună execuţie a contractului.
1. **Începere, Întârzieri, Sistare**
2. Contractantul are obligația de a începe furnizarea Produselor în conformitate cu prevederile art. 5.3 din prezentul contract.
3. În cazul incidenței unei situații de caz fortuit sau forță majoră, obligațiile se suspendă pe parcursul existenței acestor evenimente, urmând ca termenul de predare a bunurilor să fie prelungit cu un termen care nu poate depăși durata de existență a evenimentului considerat caz, încheindu-se în acest sens un act adițional. Contractantul nu datorează în acest caz penalități de întârziere.
4. **Derularea și monitorizarea contractului**
5. Raportarea în cadrul Contractului de achiziție publică de Produse
6. Dacă este cazul, Contractantul va prezenta documentele și rapoartele conform celor specificate în Caietul de Sarcini și cu respectarea Graficului de livrare acceptat de către Autoritatea/entitatea contractantă.
7. Contractantul are obligația să elaboreze, pe perioada de furnizare a Produselor, toate Rapoartele și documente solicitate conform prevederilor cuprinse în Caietul de Sarcini.
8. Aprobarea de către Autoritatea/entitatea contractantă a rapoartelor și documentelor realizate și furnizate de către Contractant, va fi făcută astfel cum este stabilit în Caietul de Sarcini și va certifica faptul că acestea sunt conforme cu termenii Contractului.
9. Contractantul va întreprinde toate măsurile și acțiunile necesare sau corespunzătoare pentru realizarea cel puțin a performanțelor contractuale astfel cum sunt stabilite în Caietul de Sarcini.
10. **Graficul de livrare**
11. Părțile se asigură că, la momentul semnării Contractului, Graficul de livrare reprezintă eșalonarea fizică a livrărilor de Produse din Contract stabilită în corelație cu data efectivă a semnării Contractului și conține datele exacte pentru toate Termenele și/sau Punctele de Reper, astfel cum sunt acestea determinate pentru toate activitățile din Contract.
12. Livrarea Produselor se realizează în succesiunea și cu respectarea termenelor stabilite prin Graficul de livrare, astfel cum este acceptat de către Entitatea contractantă și cum este constituit ca parte integrantă din Contract.
13. Verificarea îndeplinirii obligațiilor contractuale de către Contractant și evaluarea stadiului activităților, în sensul respectării Termenelor și Punctelor de Reper stabilite pentru livrarea Produselor, se face prin raportare la conținutul Graficul de livrare acceptat.
14. În cazul în care, pe parcursul duratei Contractului, Entitatea contractantă constată și consideră că livrarea Produselor nu respectă eșalonarea fizică a activităților, astfel cum este stabilită prin Graficul de livrare, Entitatea contractantă, va percepe penalități de întârziere, astfel cum au fost stabilite ele în cuprinsul art. 23.3., chiar dacă acceptă revizuirea acestuia potrivit dispozițiilor art. 11.3.
15. Prin excepție, dacă nerespectarea termenelor de livrare stabilite prin graficul inițial se datorează unor cauze care nu îi sunt imputabile Contractantului, Entitatea contractantă are obligația de a solicita Contractantului să prezinte graficul actualizat, iar Contractantul are obligația de a prezenta graficul revizuit, în vederea finalizării contractului la data stabilită în Contract.
16. Orice versiune aprobată a Graficului de livrare înlocuiește versiunile anterioare.
17. **Modificarea contractului, clauze de revizuire**
18. Pe durata perioadei de valabilitate a Contractului Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de actele normative în vigoare.
19. Modificările contractuale, nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia Contractantul a fost declarat câștigător în cadrul procedurii de atribuire.
20. Partea care propune modificarea Contractului are obligația de a transmite celeilalte Părți propunerea de modificare a Contractului cu respectarea clauzelor prevăzute la pct. 8 Comunicarea între Părți și documentele suport cu cel puțin 10 zile înainte de data la care se consideră că modificarea ar trebui să producă efecte.
21. Modificarea va produce efecte doar dacă părțile au convenit asupra acestui aspect în scris, cum ar fi prin semnarea unui act adițional.
22. Revizuirea prezentului Contract se realizează ca urmare a evaluării activităților, rezultatelor și performanțelor Contractantului în cadrul Contractului. Modificarea Contractului prin revizuire intervine cu scopul atingerii obiectului Contractului, care constă în Produsele pe care Contractantul se obligă să le furnizeze în conformitate cu prevederile din prezentul Contract, cu dispozițiilor legale și conform cerințelor din Caietul de Sarcini.
23. Clauzele de revizuire a contractului sunt:
24. *Variații ale activităților din contract necesare în scopul îndeplinirii obiectului contractului (diferențele dintre cantitățile estimate inițial (în contract) si cele real furnizate);*
25. *Necesitatea extinderii duratei de furnizare a produselor.*
26. *Opțiuni / variații ale cantităților ce urmează a fi achiziționate (acestea vor fi stabilite în mod clar încă de la estimarea valorii achiziției și vor fi incluse în documentația de atribuire).(daca este cazul)*
27. *Opțiuni ale achiziționării de piese de schimb pentru o anumită perioadă după finalizarea perioadei de garanție, dacă contractul este încă în vigoare. (daca este cazul)*
28. *Tratarea situațiilor privind ieșirea din circuitul comercial al produselor și încetarea contractelor pe termen lung. (daca este cazul)*
29. **Evaluarea modificărilor contractului și a circumstanțelor acestora, dacă este cazul**
30. Identificarea circumstanțelor care generează Modificarea Contractului este în sarcina ambelor Părți.
31. Modificările Contractului se realizează de Părți, în cadrul Duratei de Execuție a Contractului și cu respectarea prevederilor stipulate la capitolul 8. – Comunicarea între Părți din prezentul Contract, ca urmare a:
32. identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului Contractului și obiectivelor urmărite de Entitatea contractantă, astfel cum sunt precizate aceste obiective în Caietul de Sarcini și/sau
33. concluziilor obținute ca urmare a evaluării activităților, rezultatelor și performanței Contractantului în cadrul Contractului. Părțile stabilesc, prin consultare, efectele soluțiilor asupra Termenului/Termenelor de livrare și/sau asupra prețului Contractului și/sau asupra Produselor, astfel cum s-a stabilit în art. 13 din Contract, acestea cuantificate devin Modificări Contractuale, putând conta în:
* prelungirea Termenului/Termenelor de livrare și/sau
* suplimentarea prețului Contractului, dacă este cazul în condițiile art. 4 din Contract;
* suplimentarea cantităților prevăzute în contract.
1. Fiecare Parte are obligația de a notifica cealaltă Parte, în cazul în care constată existența unor circumstanțe care pot genera Modificarea Contractului, întârzia sau împiedica livrarea Produselor sau care pot genera o suplimentare a prețului Contractului.
2. Entitatea contractantă poate emite Dispoziții privind Modificarea Contractului, cu respectarea clauzelor stipulate la capitolul 18 - Obligații ale Entității contractante, cu respectarea prevederilor contractuale și cu respectarea Legii.
3. În cazul în care Contractantul înregistrează întârzieri și/sau se produc costuri suplimentare ca urmare a unei erori, omisiuni, viciu în cerințele Entității contractante și Contractantul dovedește că a fost în imposibilitatea de a depista/sesiza o astfel de eroare/omisiune/viciu până la depunerea Ofertei, Contractantul notifică Entitatea contractantă, având dreptul de a solicita modificarea contractului.
4. **Subcontractarea, dacă este cazul**
5. Contractantul are dreptul de a subcontracta părți din prezentul Contract și/sau poate schimba Subcontractantul/Subcontractanții specificat/specificați în Propunerea Tehnică numai cu acordul prealabil, scris, al Entității contractante.
6. Contractantul are obligația de a prezenta la încheierea Contractului contractele încheiate cu Subcontractanții desemnați în cadrul Ofertei depuse pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta.
7. Contractantul are dreptul de a solicita Entității contractante, în orice moment pe perioada derulării Contractului, numai în baza unor motive justificate, fie înlocuirea/renunțarea la un Subcontractant, fie implicarea de noi Subcontractanți. Contractantul trebuie să solicite, în scris, aprobarea prealabilă a Entității contractante înainte de încheierea unui nou Contract de Subcontractare. Solicitarea în scris în vederea obținerii aprobării Entității contractante privind implicarea de noi Subcontractanți se realizează numai după ce Contractantul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile activităților care urmează a fi subcontractate, precum și prin raportare la prevederile legislației în vigoare de achiziții sectoriale privind înlocuirea/introducerea unui subcontractant în timpul implementării contractului.
8. Entitatea contractantă notifică Contractantului decizia sa cu privire la înlocuirea unui Subcontractant/implicarea unui nou Subcontractant, motivând decizia sa în cazul respingerii aprobării.
9. Contractantul se obligă să încheie Contracte de Subcontractare doar cu Subcontractanții care își exprimă acordul cu privire la obligațiile contractuale asumate de către Contractant prin prezentul Contract.
10. Niciun Contract de Subcontractare nu creează raporturi contractuale între Subcontractant și Entitatea contractantă. Contractantul este pe deplin răspunzător față de Entitatea contractantă pentru modul în care îndeplinește Contractul. Contractantul răspunde pentru actele și faptele Subcontractanților săi ca și cum ar fi actele sau faptele Contractantului. Aprobarea de către Entitatea contractantă a subcontractării oricărei părți a Contractului sau a angajării de către Contractant a unor Subcontractanți pentru anumite părți din Contract nu eliberează Contractantul de niciuna dintre obligațiile sale din Contract.
11. În cazul în care un Subcontractant nu reușește să își execute obligațiile contractuale, Entitatea contractantă poate solicita Contractantului fie să înlocuiască respectivul Subcontractant cu un alt Subcontractant, care să dețină calificările și experiența solicitate de Entitatea contractantă, fie să preia el însuși partea din Contract care a fost subcontractată.
12. Partea/părțile din Contract încredințată/încredințate unui Subcontractant de Contractant nu poate/pot fi încredințate unor terțe părți de către Subcontractant.
13. Orice schimbare a Subcontractantului fără aprobarea prealabilă în scris a Entității contractante sau orice încredințare a unei părți din Contract, de Subcontractant către terțe părți este considerată o încălcare a Contractului, situație care îndreptățește Entitatea contractantă la rezoluțiune/reziliere conform Codului Civil a Contractului și obținerea de despăgubiri din partea Contractantului.
14. În orice moment, pe perioada derulării Contractului, Contractantul trebuie să se asigure că Subcontractantul/Subcontractanții nu afectează drepturile Entității contractante în temeiul prezentului Contract.
15. În orice moment, pe perioada derulării Contractului, Entitatea contractantă poate solicita Contractantului să înlocuiască un Subcontractant care se află în una dintre situațiile de excludere specificate în Lege la momentul atribuirii contractului.
16. În cazul în care un Subcontractant și-a exprimat opțiunea de a fi plătit direct, atunci această opțiune este valabilă numai dacă sunt îndeplinite în mod cumulativ următoarele condiții:
17. această opțiune este inclusă explicit în Contractul de Subcontractare constituit ca anexă la Contract și făcând parte integrantă din acesta;
18. Contractul de Subcontractare include la rândul său o anexă explicită și specifică privind modalitatea în care se efectuează plata directă de către Entitatea contractantă către Subcontractant și care precizează toate și fiecare dintre elementele de mai jos:
* partea din Contract/activitate realizată de Subcontractant astfel cum trebuie specificată în factura prezentată la plată,
* modalitatea concretă de certificare a părții din Contract/activitate de către Contractant pentru rezultatul obținut de Subcontractant/partea din Contract executată de Subcontractant înainte de prezentarea facturii de către Contractant Entității contractante,
* partea/proporția din suma solicitată la plată corespunzătoare părții din Contract/activității care este în sarcina Subcontractantului, prin raportare la condițiile de acceptare la plată a facturilor emise de Contractant pentru Entitatea contractantă, așa cum sunt acestea detaliate în Contract,
* stabilește condițiile în care se materializează opțiunea de plată directă,
* precizează contul bancar al Subcontractantului.
1. **Cesiunea (dacă este cazul)**
	1. Cesiunea drepturilor derivate din prezentul contract poate fi realizată în condițiile și termenii prevăzuți de Legea nr. 99/2016, cu respectarea dispozițiilor art. 1.566-1.586 Cod Civil. Contractul de cesiune de creanță produce efecte față de Entitatea contractantă doar de la momentul acceptării în scris a acesteia. Plata făcută către Contractant anterior acceptării cesiunii de creanță este valabilă, iar Entității contractante nu îi poate fi opus contractul de cesiune de creanță.
	2. Contractantul are obligația de a nu transfera total sau parțial obligațiile sale asumate prin contract, fără să obțină, în prealabil, acordul scris al Entității contractante. Contractantul este obligat să îi notifice Entității contractante intenția de a cesiona în parte sau în tot obligațiile derivate din prezentul contract cu 30 de zile înainte de încheierea contractului de cesiune. Contractantul este obligat să anexeze acestei notificări dovada faptului că cesionarul are calificările tehnice și experiența necesară în vederea executării obligațiilor cesionate. Contractul de cesiune a obligațiilor derivate din prezentul contract încheiat fără acordul al Entității contractante nu produce niciun efect.
	3. Cesiunea obligațiilor derivate din prezentul contract nu va exonera Contractantul de nicio responsabilitate în privința garantării executării acestora de către cesionar. Entitatea contractantă are dreptul de a se îndrepta împotriva Contractantului ori de câte ori cesionarul nu execută obligațiile derivate din prezentul contract chiar și după acceptarea contractului de cesiune, fără a putea fi condiționată de efectuarea unui demers prealabil împotriva cesionarului.
	4. Contractantul are obligația de a nu cesiona prezentul contract, fără să obțină, în prealabil, acordul scris al autorității/entității contractante. Contractantul este obligat să îi notifice Entității contractante intenția de a cesiona în parte sau în tot contractul cu 30 de zile înainte de încheierea contractului de cesiune. Contractantul este obligat să anexeze acestei notificări dovada faptului că cesionarul are calificările tehnice și experiența necesară în vederea executării contractului. Contractul de cesiune a prezentului contract încheiat fără acordul prealabil al Entității contractante nu produce niciun efect.
	5. Cesiunea contractului nu va exonera Contractantul de nicio responsabilitate privind garanția sau orice alte obligații asumate prin contract. Entitatea contractantă are dreptul de a se îndrepta împotriva Contractantului ori de câte ori cesionarul nu execută obligațiile derivate din prezentul contract chiar și după acceptarea contractului de cesiune, fără a putea fi condiționată de efectuarea unui demers prealabil împotriva cesionarului.
	6. Prezentul contract poate fi cesionat în următoarele condiții:

a. ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achiziție sau insolvență, către un alt operator economic care îndeplinește criteriile de calificare și selecție stabilite inițial, cu condiția ca această modificare să nu presupună alte modificări substanțiale ale contractului de achiziție sectorial și să nu se realizeze cu scopul de a eluda aplicarea procedurilor de atribuire prevăzute de Legea nr. 99/2016;

b. în măsura în care Contractul este cesionat subcontractantului/ subcontractanților, iar Entitatea contractantă își asumă obligațiile derivate din prezentul contract față de acesta/aceștia, iar subcontractantul/subcontractanții își asumă obligațiile din prezentul contract stabilite în sarcina Contractantului față de Entitatea contractantă.

c. în măsura în care contractul este cesionat terțului susținător, iar Entitatea contractantă își asumă obligațiile derivate din prezentul contract față de acesta, iar terțul susținător își asumă obligațiile din prezentul contract stabilite în sarcina Contractantului față de Entitatea contractantă, cu condiția ca terțul susținător să îndeplinească criteriile de calificare și selecție stabilite inițial și ca această modificare să nu presupună alte modificări substanțiale ale contractului de achiziție publică/sectorial și să nu se realizeze cu scopul de a eluda aplicarea procedurilor de atribuire prevăzute Legea nr. 99/2016.

Clauza prevăzută la pct. c reprezintă clauze de revizuire a contractului, astfel cum ele sunt definite de art. 240 alin. (1) lit. a) din Legea nr. 99/2016.

* 1. În cazul în care terțul susținător nu și-a respectat obligațiile asumate prin angajamentul ferm de susținere, dreptul de creanță al Contractantului asupra terțului susținător este cesionat cu titlu de garanție, către Entitatea contractantă.
	2. 16.8. În cazul încetării anticipate a contractului, Contractantul cesionează autorității/entității contractante contractele încheiate cu Subcontractanții.
1. **Confidenţialitatea informațiilor și protecția datelor cu caracter personal**
	1. Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.
	2. Obligația de confidențialitate nu se aplică în cazul solicitărilor legale privind divulgarea unor informații venite, din partea autorităților publice (ex: instanțe de judecată, ANAF, autorități contractante etc.), în cazul în care legea prevede obligația Entității contractante de a furniza aceste informații.
	3. În prelucrarea datelor cu caracter personal conform Contractului, Părțile se angajează să respecte toate obligațiile stabilite conform legislației privind protecția datelor cu caracter personal inclusiv, dar fără limitare, conform prevederilor Regulamentului nr. 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (“GDPR”).
	4. În contextul încheierii și executării Contractului, Părțile vor putea prelucra o serie de date cu caracter personal, precum datele de identificare și datele de contact de tipul nume, prenume, funcția ocupată, adresă de email, număr de telefon, semnătură ale persoanelor fizice desemnate în mod direct sau indirect, de către oricare dintre Părți în calitate de persoane de contact în vedere executării contractului precum și datele de identificare și date de contact ale administratorilor, directorilor sau altor reprezentanți legali sau convenționali ai Părților responsabili cu semnarea, executarea, încetarea sau efectuarea oricăror formalități ce rezultă din lege sau din convenția părților în vederea ducerii la îndeplinire a obligațiilor stabilite prin prezentul Contract.
	5. Părțile declară și garantează că se vor informa reciproc și în prealabil cu privire la activitățile de prelucrare a datelor cu caracter personal, cu respectarea prevederilor articolului 13 din GDPR și a legislației în materie, și că vor asigura informarea adecvată a tuturor persoanelor fizice ale căror date cu caracter personal sunt prelucrate și dezvăluite în contextul încheierii și executării prezentului Contract.
	6. În vederea asigurării securității și confidențialității prelucrării datelor cu caracter personal, Părțile vor implementa măsuri tehnice și organizatorice adecvate și se vor asigura că persoanele care efectuează operațiuni de prelucrare a datelor persoanelor vizate cunosc și respectă cerințele legale în materie precum și politicile și procedurile interne implementate la nivelul fiecărei Părți.
	7. Fiecare dintre Părți se obligă să informeze cealaltă Parte cu privire la existența unor breșe de securitate sau a unor încălcări a securității datelor cu caracter personal fără întârziere nejustificată și să ia măsurile care se impun pentru remedierea acestora.
2. **Obligațiile și drepturile principale ale Entității contractante**
3. Entitatea contractantă va pune la dispoziția Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului. În măsura în care Entitatea contractantă nu furnizează datele/informațiile/documentele solicitate de către Contractant, termenele stabilite în sarcina Contractantului pentru furnizarea produselor se prelungesc în mod corespunzător.
4. Entitatea contractantă se obligă să respecte prevederile Caietului de sarcini.
5. Entitatea contractantă își asumă răspunderea pentru veridicitatea, corectitudinea și legalitatea datelor/informațiilor/documentelor puse la dispoziția Contractantului în vederea îndeplinirii Contractului. În acest sens, se prezumă că toate datele/informațiile, documentele prezentate Contractantului sunt însușite de către conducătorul unității și/sau de către persoanele în drept având funcție de decizie care au aprobat respectivele documente.
6. Entitatea contractantă va colabora cu Contractantul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.
7. Entitatea contractanta are obligația să desemneze, în termen de 10 (zece) zile de la semnarea contractului, persoana de contact.
8. Procedura de recepție se face în acord cu regulile stabilite prin Caietul de sarcini.
9. Entitatea contractantă are obligația de a verifica bunul imediat după preluarea acestuia potrivit uzanțelor. Dacă în urma verificării se constată existenţa unor vicii sau neconformități aparente, Entitatea contractantă trebuie să refuze preluarea bunului sau după caz să îl informeze de îndată pe Contractant despre aceste neconformități. În lipsa informării, se consideră că Contractantul şi-a executat obligația.
10. În situația prevăzută de art. 18.7. Entitatea contractantă are dreptul:

(i) de a rezoluționa integral/parțial Contractul;

(ii) de a solicita Contractantului să înlocuiască bunurile care nu au fost acceptate sau în privința cărora s-au ridicat obiecții – în aceste condiții se stabilește un termen rezonabil în care Contractantul are dreptul să înlocuiască bunul/remedieze deficiențele bunului. Acordarea acestui termen suplimentar nu afectează dreptul Entității contractante contractante de a percepe penalități de întârziere pentru perioada cuprinsă între momentul la care trebuiau predate bunurile și momentul la care bunurile au fost înlocuite/au fost remediate defectele bunului;

(iii) de a remedia defectele bunului, pe cheltuiala Contractantului. În această situație plata aferentă costurilor va fi achitată din garanția de bună execuție, Contractantul fiind obligat să o reîntregească în termen de 5 zile de la data la care i s-a comunicat efectuarea plății de către Entitatea contractantă.

1. În ipoteza în care Entitatea contractantă a refuzat/a făcut obiecții doar în privința unei cantități parțiale de bunuri și a acordat Contractantului dreptul de a înlocui/remedia deficiențele bunului, aceasta are dreptul de a rezoluționa parțial contractul, doar în ceea ce privește bunurile care nu au fost preluate sau în privința cărora s-au solicitat remedieri, iar Contractantul nu le-a remediat.
2. În situația în care Entitatea contractantă constată existența unor vicii/neconformități ascunse ale bunului, aceasta are obligația să le aducă la cunoștință Contractantului în termen de 2 zile lucrătoare de la momentul la care le-a descoperit.
3. În ipoteza în care viciile/neconformitățile ascunse vizează doar o parte din bunuri, Entitatea are dreptul de a rezoluționa parțial contractul, în privința acestor bunuri.
4. Termenul de plată este de maxim 60 de zile de la momentul recepționării facturii, conform prevederilor Legii nr. 72/2013.
5. Contractantul va emite factura împreună cu documentele justificative ca urmare a aprobării de către Entitatea contractantă a îndeplinirii obligațiilor de către Contractant cu privire la livrarea produselor/*prestarea serviciilor conexe*, în condițiile prevederilor Caietului de sarcini.
6. **Asocierea de operatori economici, dacă este cazul**
7. Fiecare asociați este responsabil individual și în solidar față de Entitatea contractantă, fiind considerat ca având obligații comune și individuale pentru executarea Contractului.
8. Membrii asocierii înțeleg și confirmă că liderul stabilit prin acordul de asociere este desemnat de asociere să acționeze în numele său și este autorizată să angajeze asocierea în cadrul Contractului.
9. Membrii asocierii înțeleg și confirmă că liderul asocierii este autorizat să primească Dispoziții din partea Entității contractante și să primească plata pentru și în numele persoanelor care constituie asocierea.
10. Prevederile contractului de asociere nu sunt opozabile Entității contractante.
11. **Obligațiile principale ale contractantului**
12. Contractantul va furniza Produsele, va executa operațiunile conexe, dacă acestea sunt cerute prin Caietul de Sarcini și își va îndeplini obligațiile în condițiile stabilite prin prezentul Contract, cu respectarea prevederilor documentației de atribuire și a ofertei în baza căreia i-a fost atribuit contractul.
13. Contractantul va furniza Produsele cu atenție, eficiență și diligență, cu respectarea dispozițiile legale, aprobările și standardele tehnice, profesionale și de calitate în vigoare.
14. Contractantul se obligă să depună garanția de bună execuție în termen de maxim 5 zile lucrătoare de la semnarea contractului de ambele părți.
15. Contractantul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.
16. În cazul în care Contractantul este o asociere alcătuită din doi sau mai mulți operatori economici, toți aceștia vor fi ținuți solidar responsabili de îndeplinirea obligațiilor din Contract.
17. Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.
18. Contractantul va adopta toate măsurile necesare pentru a asigura, în mod continuu, Personalul, echipamentele și suportul necesare pentru îndeplinirea în mod eficient a obligațiilor asumate prin Contract.
19. Contractantul are obligația de a desemna, în termen de 5 (cinci) zile de la semnarea contractului, persoana de contact.
20. Contractantul se obligă să emită factura aferentă produselor furnizate prin prezentul Contract numai după aprobarea/recepția produselor în condițiile din Caietul de sarcini.
21. Contractantul este pe deplin responsabil pentru furnizarea produselor și executarea operațiunilor conexe, după caz, în condițiile Caietului de sarcini, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.
22. Contractantul nu poate fi considerat răspunzător pentru încălcarea de către Entitatea Contractantă sau de către orice altă persoană a reglementărilor aplicabile în ceea ce privește modul de utilizare a Produselor.
23. Transportul se va efectua de către Contractant, pe cheltuiala sa.
24. **Conflictul de interese**
25. Contractantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Entității contractante, fără întârziere.
26. Contractantul se va asigura că Personalul său nu se află într-o situație care ar putea genera un conflict de interese. Contractantul va înlocui, imediat și fără vreo compensație din partea Entității contractante, orice membru al Personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul Contract.
27. Contractantul are obligația de a respecta prevederile legale în domeniul achizițiilor cu privire la evitarea conflictului de interese. Contractantul nu are dreptul de a angaja sau de a încheia orice alte înțelegeri privind furnizarea de produse, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai Entității contractante sau ai furnizorului de servicii de achiziție implicați în procedura de atribuire cu care Entitatea contractantă/furnizorul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție publică/sectorială, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii/rezilierii contractului.
28. **Conduita contractantului**
29. Contractantul/Personalul Contractantului/Subcontractanții va/vor acționa întotdeauna loial și imparțial și ca un consilier de încredere pentru Entitatea contractantă, conform regulilor și/sau codului de conduită al domeniului său de activitate precum și cu discreția necesară.
30. În cazul în care Contractantul sau oricare dintre Subcontractanții săi se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Entitatea contractantă poate decide încetarea Contractului.
31. Contractantul și Personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.
32. **Obligații privind daunele și penalitățile de întârziere**
33. Contractantul se obligă să despăgubească Entitatea contractantă în limita prejudiciului creat, împotriva oricăror:
34. reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate, și/sau
35. daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.
36. Contractantul va despăgubi Entitatea contractantă în măsura în care sunt îndeplinite cumulativ următoarele condiții:
37. despăgubirile să se refere exclusiv la daunele suferite de către Entitatea contractantă ca urmare a culpei Contractantului;
38. Entitatea contractantă a notificat Contractantul despre primirea unei notificări/cereri cu privire la incidența oricăreia dintre situațiile prevăzute mai sus;
39. valoarea despăgubirilor a fost stabilită prin titluri executorii emise conform prevederilor legale/hotărâri judecătorești definitive, după caz.
40. În cazul în care, Contractantul nu își îndeplinește la termen obligațiile de furnizare a bunurilor, atunci Entitatea contractantă are dreptul de a percepe dobânda legală penalizatoare prevăzută la art. 3 alin. 2ind.1 din O.G. nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea produselor nelivrate pentru fiecare zi de întârziere, dar nu mai mult de valoarea produselor nelivrate.
41. Prin excepție de la dispozițiile art. 23.3, în măsura în care una din obligațiile care nu au fost executate conform contractului a constituit factor de evaluare în cadrul procedurii de atribuire, contractantul este obligat să despăgubească achizitorul cu o sumă în cuantum de 10% din valoarea contractului.
42. Fără a aduce atingere art. 30.7., în cazul în care Contractantul nu își îndeplinește la termen obligația de constituire a garanției de bună-execuție asumată prin contract, Entitatea contractantă va reține garanția de participare, potrivit dispozițiilor art. 43 alin. (1) lit. b) din H.G. nr. 394/2016.
43. În cazul în care Contractantul livrează bunuri afectate de vicii sau necoforme, iar Entitatea contractantă optează pentru acordarea unui termen în care Contractantul să înlocuiască/remedieze deficiențele bunurilor respective, aceasta are dreptul de a percepe penalități de întârziere potrivit dispozițiilor art. 3 alin. 2 ind.1 din O.G. nr.13/2011 pentru fiecare zi cuprinsă între momentul la care trebuia efectuată livrarea și ziua în care bunurile înlocuite au fost predate sau au fost remediate deficiențele. Dobânda se calculează în funcție de valoarea bunurilor afectate de vicii sau neconformități și nu poate depăși valoarea acestora.
44. În cazul neîndeplinirii sau a îndeplinirii necorespunzătoare a altor obligații contractuale, Contractantul acoperă integral prejudiciul cauzat Entității contractante.
45. Răspunderea Contractantului nu operează în următoarele situații:
	1. datele/informațiile/documentele necesare pentru îndeplinirea Contractului nu sunt puse la dispoziția Contractantului sau sunt puse la dispoziție cu întârziere;
	2. neexecutarea sau executarea în mod necorespunzător a obligațiilor ce revin Contractantului se datorează culpei Entității contractante;
	3. Contractantul se află în imposibilitatea fortuită de executare a obligaților contractuale imputate.
46. În cazul în care Entitatea contractantă, din vina sa exclusivă, nu își îndeplinește obligația de plată a facturii în termenul prevăzut la pct. 27.3, Contractantul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 4 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea plații neefectuate, care curge de la expirarea termenului de plata.
47. Penalitățile de întârziere datorate curg de drept din data scadenței obligațiilor asumate conform prezentului contract.
48. În măsura în care Entitatea contractantă nu efectuează plata în termenul stabilit la pct. 27.3, Contractantul are dreptul de a rezoluționa/rezilia contractul, fără a-i fi afectate drepturile la sumele cuvenite pentru furnizarea produselor și la plata unor daune interese. În această situație, entitatea contractantă va datora contractantului daune interese, cu titlu de clauză penală în cuantum egal cu valoarea obligațiilor bănești neexecutate.
49. **Obligații privind asigurările și securitatea muncii care trebuie respectate de către contractant**
50. Contractantul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.
51. Contractantul este Partea asiguratoare, care are obligația de a încheia, înainte de începerea Contractului, Asigurările, astfel cum este stabilit în Caietul de Sarcini. (daca este cazul)
52. Toate costurile ce decurg din sau în legătură cu încheierea și menținerea Asigurărilor Contractantului stabilită în prezentul Contract se suportă de către Contractant. (daca este cazul)
53. Orice daune neacoperite de beneficiile de asigurare cad în sarcina Părții obligate să suporte aceste daune conform Legii și/sau prevederilor contractuale. (daca este cazul)
54. **Drepturi de proprietate intelectuală**
55. Orice Rezultat/Rezultate elaborat(e) și/sau prelucrat(e) de către Contractant în executarea Contractului vor deveni proprietatea exclusivă a Entității contractante, la momentul efectuării plății sumelor datorate Contractantului conform prevederilor prezentului Contract.
56. Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Entității contractante, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.
57. **Obligații în legătură cu calitatea produselor**
58. Entitatea contractantă notifică Contractantul cu privire la fiecare Neconformitate imediat ce acesta o identifică. La Finalizare, Contractantul notifică Entitatea contractantă cu privire la Defectele /Neconformitățile care nu au fost remediate și comunică Entității contractante perioada de remediere a acestora. Drepturile Entității contractante cu privire la orice Defect / Neconformitate neidentificat(ă) sau nenotificată de către Contractant, pe perioada de derulare a Contractului, nu sunt afectate. Contractantul remediază Defectele / Neconformitățile, în termenul comunicat de Entitatea contractantă.
59. Garanția produselor este de *24 de luni*, *conform cerințelor din caietului de sarcini PYY 58*. Contractantul garanteaza calitatea produselor pentru această perioadă în condițiile prevederilor caietului de sarcini și propunerii tehnice acceptate de Entitatea contractantă.
60. Produsele la care în termenul de garantie se constata neconformitati care le fac improprii pentru exploatare sau pot diminua durata de viata a acestora, se considera defecte si vor fi inlocuite de Contractant pe cheltuiala sa.
61. Entitatea contractantă are dreptul de a notifica imediat Contractantului, in scris, orice plangere sau reclamatie ce apare in perioada de garantie.
62. La primirea unei astfel de notificari Contractantul are obligatia de a inlocui sau remedia produsele in maxim 15 zile, fara costuri suplimentare pentru Entitatea contractantă. Produsele care in perioada de garantie le inlocuiesc pe cele neconforme beneficiaza de o noua perioada de garantie. Remedierile prelungesc perioada de garantie cu durata acestora.
63. Contractantul va garanta produsele pe toata durata normata de viata pentru defectele ascunse si va asigura cantitatea de produse necesare inlocuirii si suportarea eventualelor daune ale Entității contractante.
64. Dacă Contractantul, după ce a fost înştiinţat, nu reuşeşte să remedieze situaţia/defecţiunile în intervalul de timp precizat la articolul 26.5, Entitatea contractantă are dreptul de a aplica sanctiunile prevazute la punctul 23 din prezentul Contract.
65. **Facturare și plăți în cadrul contractului**
66. Plățile care urmează a fi realizate în cadrul contractului se vor face numai după emiterea facturii ca urmare a aprobării de către Entitatea contractantă a produselor aferente activităților efectuate de Contractant, în condițiile Caietului de sarcini.
67. Plata contravalorii Produselor furnizate se face, prin virament bancar, în baza facturii, emisă de către Contractant pentru suma la care este îndreptățit conform prevederilor contractuale, direct în contul Contractantului indicat pe factură.
68. Termenul de plată este de maxim *60 de zile* de la primirea facturii de către Autorității/entității contractante în condițiile stabilite mai sus.
69. In cazul in care platile nu pot fi efectuate din cauza unor situatii neprevazute in legatura cu contul bancar, compensatia si/sau alocarea bugetara, entitatea contractanta nu datoreaza majorari, penalitati sau daune interese contractantului.
70. Moneda utilizată în cadrul prezentului Contract: LEU.
71. Facturile furnizate vor fi emise și completate în conformitate cu legislația română în vigoare. Contractantul va emite, in contrapartida produselor livrate, factura/facturi electronice ce vor fi transmise exclusiv prin sistemul national RO E-factura catre Entitatea contractanta, conform prevederilor legislatiei in vigoare.
72. Dacă factura are elemente greșite și/sau greșeli de calcul identificate de Autoritatea/entitatea Contractantă, și sunt necesare revizuiri, clarificări suplimentare sau alte documente suport din partea Contractantului, termenul de 60 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.
73. Contractantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora. Sumele încasate în plus, cât și foloasele necuvenite aferente acestora (pe perioada de la încasare până la constatarea lor), vor fi stabilite în urma verificărilor executate de către Organele de Control Intern ale contractantului sau alte Organisme de control abilitate de lege.
74. Solicitările de plată către terți pot fi onorate numai după operarea unei cesiuni de drepturi/obligații ale Contractantului către terți, cu respectarea clauzelor prezentului Contract.
75. **Suspendarea contractului**
76. În situații temeinic justificate, părțile pot conveni suspendarea executării Contractului.
77. În cazul în care se constată că procedura de atribuire a Contractului de Produse sau executarea Contractului este viciată de erori esențiale, nereguli sau de fraudă, Părțile au dreptul să suspende executarea Contractului.
78. În cazul suspendării/sistării temporare a furnizării Produselor, durata Contractului se va prelungi automat cu perioada suspendării/sistării.
79. **Forța majoră**
80. Forța majoră și cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile art. 1.351 din Codul civil.
81. Forța majoră și cazul fortuit trebuie dovedite.
82. Partea care invocă forța majoră sau cazul fortuit are obligația să o aducă la cunoștință celeilalte părți, în scris, de îndată ce s-a produs evenimentul.
83. Partea care a invocat forța majoră sau cazul fortuit are obligația să aducă la cunoștința celeilalte părți încetarea cauzei acesteia de îndată ce evenimentul a luat sfârșit.
84. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.
85. Dacă forța majoră acționează sau se estimează că va acționa o perioadă mai mare de 15 zile, fiecare parte va avea dreptul să notifice celeilalte părți încetarea de plin drept a prezentului contract, fără ca vreuna din părți să poată pretinde celeilalte daune-interese.
86. **Încetarea contractului**
87. Prezentul Contract încetează de drept prin ajungere la termen sau la momentul la care toate obligațiile stabilite în sarcina părților au fost executate.
88. Entitatea contractantă își rezervă dreptul de a rezoluționa/rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:
89. Contractantul nu se conformează, în perioada de timp, conform notificării emise de către Entitatea contractantă, prin care i se solicită remedierea Neconformității sau executarea obligațiilor care decurg din prezentul Contract;
90. Contractantul subcontractează părți din Contract fără a avea acordul scris al Entității contractante;
91. Contractantul cesionează drepturile și obligațiile sale fără acordul scris al Entității contractante;
92. Contractantul înlocuiește personalul/experții nominalizați fără acordul Entității Contractante (dacă este cazul);
93. Are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;
94. Devin incidente oricare alte incapacități legale care să împiedice executarea Contractului;
95. Contractantul eșuează în a furniza/menține/prelungi/reîntregi/completa garanțiile ori asigurările solicitate prin Contract;
96. în cazul în care, printr-un act normativ, se modifică interesul public al Entității contractante în legătură cu care se furnizează Produsele care fac obiectul Contractului;
97. la momentul atribuirii Contractului, Contractantul se afla în una dintre situațiile care ar fi determinat excluderea sa din procedura de atribuire;
98. în situația în care Contractul nu ar fi trebuit să fie atribuit Contractantului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;
99. În cazul în care împotriva Contractantului se deschide procedura falimentului;
100. Contractantul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Entității contractante;
101. Valorificarea de către Entitatea contractantă a rezultatelor prezentului contract este grav compromisă ca urmare a întârzierii prestațiilor din vina Contractantului.
102. Contractantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:
103. Autoritatea/entitatea contractantă a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.
104. Entitatea contractantă nu își îndeplinește obligațiile de plată a produselor furnizate de Contractant, în condițiile stabilite prin prezentul Contract.
105. Rezoluțiunea/Rezilierea Contractului în condițiile pct. 30.2 și pct. 30.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.
106. Prevederile prezentului Contract în materia rezoluțiunii/rezilierii Contractului se completează cu prevederile în materie ale Codului Civil în vigoare.
107. În situația rezoluțiunii/rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Entității contractante daune-interese cu titlu de clauză penală în cuantum egal cu valoarea obligațiilor contractuale neexecutate.
108. În cazul în care Contractantul nu constituie garanția de bună execuție în termenul legal, Entitatea contractantă reține garanția de participare. În situația în care Contractantul nu constituie garanția de bună-execuție în termen, Entitatea contractantă îi va pune în vedere să constituie sau să completeze garanția de bună-execuție după caz, sub sancțiunea rezilierii/rezoluțiunii de drept a contractului, în termen de maximum 5 zile lucrătoare de la comunicarea solicitării. Dacă Contractantul nu depune/nu completează garanția de bună-execuție în termenul acordat, contractul este rezoluționat/reziliat de drept.
109. Autoritatea/entitatea contractantă își rezervă dreptul de a denunța unilateral contractul de furnizare produse, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării Contractantului cu cel puțin 3 zile înainte de momentul denunțării.
110. Părțile pot fi ținute, chiar și ulterior încetării contractului la repararea prejudiciilor cauzate și, după caz, la restituirea în natură sau prin echivalent, a produselor livrate/furnizate și a prestațiilor accesorii primite în urma încheierii contractului.
111. **Insolvență și faliment**
112. În cazul deschiderii unei proceduri generale de insolvență împotriva Contractantului, acesta are obligația de a notifica Autoritatea/entitatea contractantă în termen de 3 (trei) zile de la deschiderea procedurii.
113. Contractantul, are obligația de a prezenta Entității contractante, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra Contractului și asupra livrărilor și de a propune măsuri, acționând ca un Contractant diligent.
114. În cazul deschiderii unei proceduri generale de insolvență împotriva unui Subcontractant, unui terț susținător sau, dacă este cazul, în situația menționată la capitolul 19. – Asocierea de operatori economici din prezentul Contract, Contractantul are aceleași obligații stabilite la clauzele 31.1 și 31.2 din prezentul Contract.
115. În cazul în care Contractantul intră în stare de faliment, în proces de lichidare sau se află într-o situație care produce efecte similare, Contractantul este obligat să acționeze în același fel cum este stipulat la clauzele 31.1, 31.2 și 31.3 din prezentul Contract.
116. Nicio astfel de măsură propusă conform celor stipulate la clauzele 31.2, 31.3 și 31.4 din prezentul Contract, nu poate fi aplicată, dacă nu este acceptată, în scris, de Autoritatea/entitatea contractantă.
117. **Limba contractului**
118. Limba prezentului Contract și a tuturor comunicărilor scrise va fi limba oficială a Statului Român, respectiv limba română.
119. **Legea aplicabilă**
120. Legea aplicabilă prezentului Contract, este legea română, Contractul urmând a fi interpretat potrivit acestei legi.
121. **Soluționarea eventualelor divergențe și a litigiilor**
122. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.
123. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.
124. Dacă încercarea de soluționare pe cale amiabilă eșuează sau dacă una dintre Părți nu răspunde în termenul precizat în solicitare, oricare din Părți are dreptul de a se adresa instanțelor de judecată competente.

Contractul, împreună cu anexele lui a fost încheiat în 2 exemplare, unul pentru Contractant şi unul pentru Entitatea Contractantă.

|  |  |
| --- | --- |
| *Pentru Entitatea contractantă* | *Pentru Contractant* |
| [Entitatea contractantă] | [Contractantul] |
| [numele și prenumele reprezentanților legali ai Entității contractante] | [numele și prenumele reprezentanților legali ai Contractantului] |
| [funcția reprezentanților legali ai Entității contractante] | [funcția reprezentanților legali ai Contractantului] |
| [semnătura reprezentanților legali ai Entității contractante] | [semnătura reprezentanților legali ai Contractantului] |

Anexa nr. 4

**CENTRALIZATOR DE PREȚURI**

la Contractul de achiziție sectorialǎ nr………………….......…. privind livrarea de

*Set sistem supraveghere video pentru modernizarea tramvaielor V3A*

|  |  |  |  |  |  |  |
| --- | --- | --- | --- | --- | --- | --- |
| Nr.Crt. | CodSAP | Denumire produs | UM | Cantitate | Pret unitar(fără TVA)Lei | Pret total(fără TVA)Lei |
| 1 | YN1H033 | SET OGLINZI VIDEO RETROVIZOARE CU DISPLEY | set | 8 |  |  |
| 2 | YN1H035 | SET INCARCATOARE USB | set | 8 |  |  |
| 3 | YN1H036 | SET 2 DISPLAY-URI INFO CALATORI | set | 8 |  |  |
| 4 | YN1H037 | CGMV cu ecran conducator vehicul si amplificator | buc | 8 |  |  |
| 5 | YN1H040 | SET ECHIPAMENT DVR 8 CHANNEL | set | 8 |  |  |
|  |  | **TOTAL** |  |  |  |  |

|  |  |
| --- | --- |
| *Pentru Entitatea contractantă* | *Pentru Contractant* |
| [Entitatea contractantă] | [Contractantul] |
| [numele și prenumele reprezentanților legali ai Entității contractante] | [numele și prenumele reprezentanților legali ai Contractantului] |
| [funcția reprezentanților legali ai Entității contractante] | [funcția reprezentanților legali ai Contractantului] |
| [semnătura reprezentanților legali ai Entității contractante] | [semnătura reprezentanților legali ai Contractantului] |

Anexa nr. 5

**GRAFIC DE LIVRĂRI**

la Contractul de achiziție sectorialǎ nr................ privind livrarea de

*Set sistem supraveghere video pentru modernizarea tramvaielor V3A*

|  |  |  |  |  |  |
| --- | --- | --- | --- | --- | --- |
| **Nr. crt.** | **Cod** **SAP** | **Denumire Produs** | **UM** | **Cantitate** | **Eșalonare livrare** |
| L1 | L2 | L3 | L4 | L5 | L6 | L7 | L8 | L9 | L10 | L11 | L12 |
| 1 | YN1H033 | SET OGLINZI VIDEO RETROVIZOARE CU DISPLEY | SET | 8 | 1 | 1 | 1 | 1 | 1 | - | 1 | - | 1 | - | 1 | - |
| 2 | YN1H035 | SET INCARCATOARE USB | SET | 8 | 1 | 1 | 1 | 1 | 1 | - | 1 | - | 1 | - | 1 | - |
| 3 | YN1H036 | SET 2 DISPLAY-URI INFO CALATORI | SET | 8 | 1 | 1 | 1 | 1 | 1 | - | 1 | - | 1 | - | 1 | - |
| 4 | YN1H037 | CGMV cu ecran conducător vehicul și amplificator | BUC | 8 | 1 | 1 | 1 | 1 | 1 | - | 1 | - | 1 | - | 1 | - |
| 5 | YN1H040 | SET ECHIPAMENT DVR 8 CHANNEL | SET | 8 | 1 | 1 | 1 | 1 | 1 | - | 1 | - | 1 | - | 1 | - |

**Notă:** Prima livrare se va efectua în termen demaxim 2 luni de la semnarea contractului, iar următoarele livrări se vor efectua lunar conform graficului de livrare.

**\*Producatorul acestor repere este:.............................**

|  |  |
| --- | --- |
| *Pentru Entitatea contractantă* | *Pentru Contractant* |
| [Entitatea contractantă] | [Contractantul] |
| [numele și prenumele reprezentanților legali ai Entității contractante] | [numele și prenumele reprezentanților legali ai Contractantului] |
| [funcția reprezentanților legali ai Entității contractante] | [funcția reprezentanților legali ai Contractantului] |
| [semnătura reprezentanților legali ai Entității contractante] | [semnătura reprezentanților legali ai Contractantului] |

Anexa nr. 6

**CLAUZE DE SECURITATE ȘI SĂNĂTATE ÎN MUNCĂ**

anexă la contractul nr. …………….….. din data ………………………

 Obiectul contractului: **Set sistem supraveghere video pentru modernizarea**

 **tramvaielor V3A**

 Achizitor: SOCIETATEA DE TRANSPORT BUCURESTI STB SA

 Prestator: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

    In conformitate cu art. 15 alin (1) punctul 30 si art. 175 din HG 1425/2006 modificata si completata pentru aprobarea Normelor Metodologice de aplicare a Legii 319/2006

**I. Prevederi generale**

1. Prestatorul este obligat sa respecte regulile de acces in unităţile Achizitorului.
2. Prestatorul va aduce la cunoştinţa Achizitorului persoanele delegate care răspund de organizarea si desfăşurarea activităţii.
3. Prestatorul va colabora cu Achizitorul in vederea realizării activităţii profesionale respectând Regulamentul intern si Instrucţiunile proprii de securitate in munca ale acestuia.
4. Personalul Prestatorului care isi desfăşoară activitatea in unităţile Achizitorului nu va avea acces in locurile periculoase (zone de lucru cu risc ridicat si specific).

**II. Instruirea, dotarea cu echipamente de muncă, echipament individual de protecţie**

1. Achizitorul va asigura instruirea lucratorilor Prestatorului privind activităţile specifice întreprinderii si /sau unităţii respective riscurile pentru securitate si sănătate in munca, precum si masurile si activităţile de prevenire si protecţie la nivelul întreprinderii si/sau unităţii, in general. Deasemenea va aduce la cunoştinţa lucratorilor Prestatorului conţinutul regulamentului intern si a Instrucţiunilor proprii de securitate in munca, precum si locurile periculoase (zone de lucru cu risc ridicat si specific). Prestatorul nu va începe activitatea la unitatea (punctul de lucru) aparţinând Achizitorului decât după instruirea lucratorilor acestuia. Durata de instruire nu va fi mai mica de 1 oră. Consemnarea efectuării instruirii va fi făcuta in fisa de instruire colectiva (anexa 12-din HG nr.1425/2006 modificata si completata.
2. Prestatorul si Achizitorul au obligaţia sa-si doteze lucratorii cu echipament individual de protecţie in vederea protejării acestora împotriva riscurilor existente la locurile de munca, precum si asigurarea unei ţinute corespunzătoare a lucratorilor.
3. Prestatorul este obligat sa asigure forţa de munca calificata si autorizata pentru activităţile prestate, astfel incat sa evite producerea unor accidente de munca, avarii, etc.
4. Prestatorul va asigura instruirea lucratorilor din subordine in domeniul securităţii si sănătăţii in munca, primul ajutor in caz de evenimente, situaţii de urgenta (apărarea impotriva incendiilor, protecţie civila), adaptată la condiţiile concrete in funcţie de riscurile existente pe toata durata cat prestează activitatea pentru care s-a încheiat contractul cu Achizitorul.
5. Prestatorul si Achizitorul au obligatia sa coopereze in vederea implementării prevederilor privind securitatea, sănătatea si igiena in munca, sa isi coordoneze acţiunile in vederea protecţiei lucratorilor si prevenirii riscuiilor profesionale, sa se informeze reciproc despre aceste riscuri, iar la rândul lor sa-si informeze lucratorii despre acestea, luandu-se in considerare natura activităţilor si sa ia masuri corespunzătoare de prevenire.
6. Prestatorul trebuie sa asigure dotarea cu echipamente de munca care sa corespunda din punct de vedere tehnic si care sa nu constituie un pericol pentru lucratori.
7. Părţile se obliga sa utilizeze in procesul de lucru numai propriile echipamente de munca.
8. Prestatorului ii este interzis accesul la echipamentele de munca si in zonele de lucru ce aparţin Achizitorului fără aprobarea acestuia.
9. Prestatorul si Achizitorul vor respecta prevederile legale in vigoare privind situaţiile de urgenta (apărarea impotriva incendiilor si protecţia civila) luând masurile necesare de protejare a bunurilor, de acordare a primului ajutor, de evacuare a lucratorilor, de stingere a incendiilor.

**III. Accidentele de muncă**

1.Comunicarea evenimentului către Serviciul Intern de Prevenire si Protectie – SOCIETATEA DE TRANSPORT BUCURESTI STB SA se va face de indata de catre PRESTATOR si/sau ACHIZITOR al cărui lucrator / lucratori a / au fost accidentaţi.

2. Cercetarea, raportarea si înregistrarea evenimentului se vor face de către PRESTATOR si/sau ACHIZITOR al cărui lucrator / lucratori a / au fost accidentaţi.

3.   PRESTATORUL si ACHIZITORUL au obligaţia sa se informeze reciproc asupra evenimentului produs (cauze, consecinţe, responsabilităţi, etc.).

4.  Dacă în eveniment sunt implicate victime ale PRESTATORULUI si ale ACHIZITORULUI, din comisia de cercetare numita de ACHIZITOR vor face parte si persoane numite prin decizie scrisa de către PRESTATOR.

Comunicarea la ITM se va face de către ACHIZITOR conform modelului prevăzut in HG 1425/2006 modificata si completata (anexa nr.13).

PRESTATORUL are obligaţia sa pună de indata la dispoziţia ACHIZITORULUI toate datele cuprinse in anexa nr. 13 privitoare la lucratorul implicat in eveniment pentru a putea fi efectuata comunicarea acestuia la I.T.M. conform prevederilor legii 319/2006 art. 26 si 27 alin (1).

Inregistrarea accidentului de munca se va face in baza procesului verbal de cercetare. Pentru unele situaţii neprevăzute de reglementările in vigoare in care părţile nu cad de acord privind cercetarea, înregistrarea, raportarea si evidenţierea accidentului de munca, se va apela la arbitrajul ITM.

1. PRESTATORUL poarta intreaga responsabilitate din punct de vedere legal, pentru lucratorii, angajaţi ai societăţii sale, care isi desfăşoară activitatea pe teritoriul ACHIZITORULUI.

|  |  |
| --- | --- |
| PRESTATOR | ACHIZITOR |

Anexa nr. 7

**CLAUZE**

**privind Apărarea Împotriva Incendiilor şi Protecţia Civilă (Situaţii de Urgenţă),**

anexă la contractul nr. …………….….. din data ………………………

Obiectul contractului: **Set sistem supraveghere video pentru modernizarea**

 **tramvaielor V3A**

 Achizitor: SOCIETATEA DE TRANSPORT BUCURESTI STB SA

 Prestator:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prezentele clauze au ca obiect răspunderile ce revin părţilor pentru respectarea reglementărilor legale de Apărare Împotriva Incendiilor şi Protecţie Civilă (Situaţii de Urgenţă), pe perioada derulării activităţiilor precizate în contract/comandă. Clauzele sunt valabile pe toată perioada de derulare a contractului/comenzii. În vederea respectării reglementărilor legale în vigoare din domeniul Situaţiilor de Urgenţă şi Dispoziţiilor Interne ale Achizitorului, părţile au următoarele responsabilităţi:

 - Prestatorul va aduce la cunostinţa Achizitorului persoanele ce urmează să execute lucrările ce constituie obiectul documentelor de colaborare menţionate mai sus, precum şi persoanele care răspund de organizarea şi desfăşurarea activităţii;

 - Prestatorul are obligaţia de a aduce la cunoştinţa propriului personal regulile de acces în subunităţile/punctele de lucru ale Achizitorului şi de a se asigura că acestea sunt respectate întocmai;

 - Prestatorul are obligaţia de a împrejmui şi semnaliza toate locurile periculoase ce apar cu ocazia derulării activităţiilor prevazute în contract/comanda, precum şi aducerea la cunoştinţa personalului Achizitorului a acestor locuri. Personalul Achizitorului trebuie să respecte semnalizările, împrejmuirile şi avertizările făcute de Prestator;

 - Personalul Prestatorului nu va avea acces în locurile periculoase (zone de lucru cu risc ridicat şi specific) din subunităţile/punctele de lucru ale Achizitorului în care sunt prestate serviciile;

 - Achizitorul (conducătorul subunităţii/punctului de lucru) va asigura instruirea lucrătorilor Prestatorului privind activităţile specifice unităţii respective, riscurile privind Apărarea Împotriva Incendiilor şi Protecţia Civilă (Situaţii de Urgenţă), măsurile şi activităţile de prevenire, precum şi locurile periculoase (zone de lucru cu risc ridicat şi specific);

 - Prestatorul nu va începe activitatea la subunitatea/punctul de lucru aparţinând Achizitorului decât după efectuarea instruirii lucrătorilor. Consemnarea instruirii, care se efectuează de către Achizitor, va fi facută printr-un proces-verbal de instruire, iar Prestatorul are obligaţia de a consemna acest instructaj în fişa de instruire individuală, la rubrica “INSTRUIREA PERIODICĂ“;

 - Personalului Prestatorului îi este interzis atât accesul în zonele de lucru ce aparţin Achizitorului, cât şi utilizarea echipamentelor Achizitorului, fără aprobarea acestuia. Prestatorul are obligaţia de a instrui personalul propriu cu privire la aceste interdicţii;

 - Prestatorul are obligaţia să respecte următoarele prevederi legale în domeniul Situaţiilor de Urgenţă:

Legea 307/2006 privind Apărarea Împotriva Incendiilor;

O.M.A.I. nr.712/2005 privind instruirea salariaţilor, modificat şi completat prin O.M.A.I. nr. 786/2005;

Legea 349/2002 pentru prevenirea şi combaterea efectelor consumului produselor din tutun, cu modificările şi completările ulterioare;

O.M.A.I. nr.163/2007 pentru aprobarea Normelor Generale de Apărare Împotriva Incendiilor; Legea 481/2004 privind Protecţia Civilă, cu modificările şi completările ulterioare.

 - Prestatorul va lua măsuri pentru protejarea bunurilor şi mediului înconjurător împotriva efectelor posibile, generate de activităţile desfăşurate, conform legislaţiei specifice în domeniu;

 - Lucrările cu foc deschis realizate de Prestator vor respecta legislaţia în vigoare. Aceste lucrări vor fi anunţate în prealabil conducerii subunităţii/punctului de lucru al Achizitorului;

- În cazul unei situaţii de urgenţă apărute la zona unde Prestatorul îşi desfăşoară activitatea din subunitatea/punctul de lucru aparţinând Achizitorului, personalul Prestatorului va interveni cu forţe proprii pentru lichidarea efectelor negative ale acesteia şi va anunţa în cel mai scurt timp reprezentanţii Achizitorului;

 - Dotarea cu mijloace iniţiale de primă intervenţie a zonei unde Prestatorul îşi desfăşoară activitatea, va fi corelată cu nivelul şi natura riscurilor posibile, specifice activităţii desfăşurate, şi constituie sarcina Prestatorului;

 - Personalul Prestatorului va respecta reglementările legale în vigoare şi Dispoziţiile Interne ale Achizitorului privind fumatul, utilizând locurile pentru fumat din incinta subunităţii/punctului de lucru;

 - Manipularea şi depozitarea substanţelor periculoase de către personalul Prestatorului se face cu respectarea reglementărilor legale în vigoare şi a Dispoziţiilor Interne ale Achizitorului. Utilizarea substanţelor periculoase şi natura acestora se comunică în prealabil conducerii subunităţii/punctului de lucru care aparţine Achizitorului;

 - Personalul Prestatorului are obligaţia să respecte delimitarea materială a zonei de lucru şi asigură în permanenţă, pe toată durata execuţiei lucrărilor, curăţenia şi menţinerea liberă a căilor de acces, a frontului de lucru, prin înlăturarea materialelor şi deşeurilor rezultate din activitatea proprie. Prestatorul are obligaţia de a instrui personalul propriu cu privire la aceste obligatii;

 - Deşeurile de natură combustibilă rezultate în urma activităţilor Prestatorului vor fi evacuate din subunitate/punct de lucru la sfârşitul fiecărei zile de lucru.

În cazul producerii unei situaţii de urgenţă în zona în care salariaţii Prestatorului îşi desfăşoară activitatea, acestia vor informa de îndată conducerea subunităţii/punctului de lucru care, la rândul ei, va informa conducerea Achizitorului.

Prestatorul are obligaţia să respecte OUG nr. 195/2005 privind Protecţia Mediului, cu modificările şi completările ulterioare.

|  |  |
| --- | --- |
|  Prestatorul poartă întreaga responsabilitate din punct de vedere legal, pentru lucrătorii angajaţi ai societăţii sale, care îşi desfăşoară activitatea pe teritoriul Achizitorului.  |  |

|  |  |
| --- | --- |
| PRESTATOR | ACHIZITOR |
|  |  |